Pengerusi Suruhanjaya Hal Ehwal Negara Korea Utara

Pengerusi Suruhanjaya Hal Ehwal Negara Republik Rakyat Demokratik Korea () adalah ketua negara dan Pemerintah Tertinggi Angkatan Tentera Republik Demokratik Rakyat Korea. Pengerusi mengarah Suruhanjaya Hal Ehwal Negara (SAC), yang merupakan institusi kepimpinan tertinggi di Korea Utara. Pengerusi juga adalah ketua parti sebagai Pengerusi Parti Pekerja Korea.

Kuasa dan tanggungjawab
Menurut pindaan Perkara 103 perlembagaan, Pengerusi Suruhanjaya Hal Ehwal Negara mempunyai tugas dan autoriti untuk:

mengarah keseluruhan hal ehwal Negara
memimpin sendiri kerja-kerja SAC
melantik atau membuang pegawai utama Negara
mengesahkan atau membatalkan perjanjian utama yang dibuat dengan negara-negara lain
melantik atau memanggil semula wakil diplomatik ke Republik
menggunakan hak istimewa untuk pengampunan khas
mengisytiharkan darurat, perang dan perintah pengerahan di dalam negara
menyusun dan mengarah Jawatankuasa Pertahanan Kebangsaan pada masa perang
memasyhurkan undang-undang dan peraturan utama yang diluluskan oleh Perhimpunan Agung Rakyat dan keputusan dekri SAC

Pindaan perlembagaan yang dibuat pada sesi pleno kedua Perhimpunan Agung Rakyat Ke-14 pada 29 Ogos 2019 juga menetapkan bahawa Pengerusi dilantik dan dipecat dari jawatannya oleh undi majoriti dalam satu sesi pleno Perhimpunan Agung Rakyat, dan tidak boleh bertanding dalam pilihanraya dan berkhidmat sebagai wakil yang dipilih ke Perhimpunan Agung.

Rujukan

Lihat juga
Suruhanjaya Ketenteraan Pusat Parti Pekerja Korea

Category:Politik Korea Utara
Category:Tentera Korea Utara
Category:Kerajaan Korea Utara